**Időrokka Jelige: Phoebus**

Élni tudni kell! Anyám

hányszor mondta el, hogy

ne aggódj a múlt elmúlt ne aggódj,

a tegnap már nem a tiéd és

hiába bánod, hogy

mit tettél, vagy nem tettél

meg, az úgy van jól most már.

De a jövőért se aggódj, hiszen

ki tudja mit hoz a következő óra,

vagy akár perc melyben

egy pillanat alatt minden

megtörténhet és ki

ismeri a sors bűvös

kerekét? Forog az

idő rokkája fel-le, fel-le,

körbe-körbe és életed

egy szál csupán a rokka

pörgő kerekén.

Hát éld a mát és élvezd,

ahogy átjárja tüdődet

a szívedet tápláló

oxigéndús levegő és

szemed színeket lát, orrod

illatokat érez… élvezd, élvezd!

Miért ide születtem,

nem tudom, de vajon

ki is tudhatja ezt?

Miért anyám az anyám és

apám az apám, nem tudom,

meg azt sem, hogy miért lakom itt

ebben színes múltú kisvárosban,

amelyért Pestet elhagytam.

Itt élek a hajdani Grassalkovichok

birodalmában, a kastély

évszázados üzeneteket

kisugárzó árnyékában.

Gödöllő:Ő-Ő-Ő

kimondhatatlan annak

aki nem magyar, de

nekem te vagy az ő

a nagy Ő, az otthont nyújtó,

múltamhoz nem kötődő

ö-ö-ő gügyögöm, mint a

kisgyermek és tudom, hogy

innen már el nem megyek,

s ha megmozdulnak vizek, hegyek

csak azt kívánom, hogy veled eggyé legyek.

Fa legyek a fában, fű a fűben,

apró rög a termékeny földben,

melyben az élet lüktet,

halkan és törödőn,

városom Gödöllő, Gödöllő, Gödöllő …… *2016.április*